བྱ་བྱེད་གང་ཞིག་ཉེས་ཁྲིམས་དང་འགལ་ཞིང་དེ་ལ་དཔག་པའི་ཆད་པ་ཇི་ལྟར་གཅོད་པ་ནི་རྒྱལ་ཡོངས་འཐུས་མི་ཚོགས་ཆེན་དང་དེའི་རྒྱུན་ལས་ཨུ་ཡོན་ལྷན་ཁང་བརྒྱུད་པའི་ཁྲིམས་ལུགས་ཀྱིས་ཐག་གཅོད་དགོས་བ་མ་གཏོགས་ས་གནས་སྲིད་གཞུང་གིས་བྱུང་རྒྱལ་ངང་བྱ་བྱེད་འདི་དང་འདི་ལ་ཉེས་ཆད་འདི་དང་འདི་གཅོད་གིན་ཡིན་ཟེར་བའི་དབང་ཆ་གཏན་ནས་མེད།ཁྲིམས་ལུགས་ཀྱི་ཉེས་བ་དང་ཆད་པ་གཏན་འཁེལ་བྱས་བའི་རྗེས་སུ་ཡུལ་དུས་ཀྱི་དབང་གིས་དེའི་ནང་དུ་ཁ་མི་གསལ་ཞིང་ཧེ་བག་གི་གནད་དོན་མཆིས་ན་དེ་གསེད་བཀྲོལ་བྱེད་མཁན་རྒྱལ་ཡོངས་མི་དམངས་འཐུས་མི་ཚོགས་ཆེན་དང་དེའི་རྒྱུན་ལས་ཨུ་ཡོན་ལྷན་ཁང་།བླ་མེད་ཁྲིམས་འཛིན་ལས་ཁུངས་སྟེ་ཆེས་མཐོ་མི་དམངས་ཁྲིམས་ཁང་དང་ཆེས་མཐོ་མི་དམངས་ཞིབ་དཔྱོད་ཁང་ཡིན།དེ་ལས་གཞན་པའི་ལས་ཁུངས་ལ་ཉེས་ཁྲིམས་འཕྲི་སྣོན་དང་གསེད་དཀྲོལ་གྱི་དབང་ཐང་མེད།